Keskustelu:Sinuhe egyptiläinen

message: Tässä varsin hyvässä koosteessa kerrotaan paljon, mutta siitä on unohtunut maininta, että kirjassa on paljon huumoria! Kommentin jätti 91.153.158.148 (keskustelu)

message: Kirjassa esiintynee raamatullisia viitteitä enemmänkin kuin tuo Saarnaajan kirjan lause. Mainitaanhan kirjassa sellainenkin kansa kuin khabirit, jotka kuulemma esiintyvät tällä nimellä myös egyptiläisissä lähteissä. Eikö noiden khabirien ole arveltu olevan samoja kuin heprealaiset, siis juutalaisten esi-isiä? Näin ilmeisesti arveli Waltarikin, joka mainitsi kirjassaan jossakin kohdassa Jahven khabirien ainoana jumalana!  Ja kun aikoinaan luin Sinuhen, muistui kyllä mieleen, että israelilaisten on arveltu lähteneen Egyptistä Ramses II:n aikana, siis toistasataa vuotta Ekhnatonin ajan jälkeen. Jo tästä syystä voisi jopa arvella, että Ekhnaton kenties olisi ollut (tai että Waltari ainakin olisi arvellut hänen olleen) se Raamatusta tuttu faarao, joka näki unia lihavista ja laihoista lehmistä ja korotti Joosefin korkeaan virkaan! Suoranaista viittausta Joosefiin Sinuhessa ei tosin ole, mutta tällainen samastus tuli helposti mieleeni monestakin syystä. Annetaanhan kirjassa Ekhnatonista sellainen kuva, että hän olisi tehnyt tärkeitäkin päätöksiä pelkkien haaveiden ja unelmien (ja kenties jopa unien) perusteella, ja toisaalta hänen kerrotaan toivoneen orjienkin vapauttamista, niin että hänen aikanaan sellainenkin virkanimitys olisi voinut olla mahdollinen. Tällaisia mieleen tulleita tulkintoja ("omaa tutkimusta") en kuitenkaan voine kirjoittaa itse artikkeliin. Mutta onko kenties joku tutkijakin päätynyt samaan johtopäätökseen, tai onko Waltari itse jossakin yhteydessä kommentoinut asiaa, niin että tällaiselle voitaisiin merkitä lähdekin? -KLS 9. toukokuuta 2008 kello 07.48 (UTC)
replies: text: En jaksa tähän muuta sanoa kuin että Ekhnatonin yhdistäminen juutalaisuuden syntyyn ei toki olisi mikään uusi asia. Joidenkin teorioiden mukaan juutalaisuuden alkuperä on Ekhnatonin vainotuissa seuraajissa. --ML 17. toukokuuta 2008 kello 19.32 (UTC)
replies: text: :Ekhnatonin samastaminen siihen Raamatun faaraoon, joka nimitti Joosefin virkaansa, on näköjään tullut mieleen muillekin. Löysin engl. Wikipedian  Akhenaten-artikkelin Novels-osiosta maininnan, jonka mukaan tämä samastus on tehty ainakin Thomas Mannin romaanissa Joosef ja hänen veljensä. Sitä kirjaa en kylläkään ole lukenut. -KLS 4. heinäkuuta 2008 kello 10.04 (UTC)
thread_title: Raamatullisia viitteitä

message: Tässä olisi muutama mahdollinen lähde sisällytettäväksi artikkeliin jos joku jaksaa.
* Niin on ollut ja niin on aina oleva - Kattava dokumenttivideo, erinomainen lähde viitattavaksi.
Helsingin Sanomien artikkeleja:
* Sinuhe lähti maailmalle onnella ja yrityksellä
* 50-vuotisartikkeli HS:ssä - Sisältää huomautuksia raamattulainauksista sekä atenismin ja kristinuskon yhtäläisyykistä.
* Sinuhe ilmestyi arabiaksi jo 1950-luvulla
* Aluksi Sinuhe egyptiläinen ilmestyi kahtena niteenä
* Sinuhen rooli jäi valjuksi valkokankaalla - Sisältää Waltarin kommentin elokuvasta.
LaukkuTheGreit (keskustelu) 11. toukokuuta 2018 kello 00.25 (EEST)
replies: text: Laitoin tuon Niin on ollut ja niin on aina oleva Aiheesta muualla -osioon. --Linkkerpar™ 11. toukokuuta 2018 kello 01.23 (EEST)

text: En laittanut noita Hesarin linkkejä sen vuoksi että en pääse lukemaan niitä, niin on vaikea sovittaa niitä lähteiksi kun ei tiedä mitä siellä tarkalleen lukee, mutta voithan sinä tehdä sen. --Linkkerpar™ 12. toukokuuta 2018 kello 00.28 (EEST)
thread_title:  Lähde-ehdotuksia 

message: Olen kuluneen vuoden (2018) aikana ahkeroinut en:The Egyptian -artikkelin kimpussa, ja arvostaisin jos muut täällä kurkkaisivat sitä, ja antaisivat palautetta, tekisivät parannuksia ja/tai kääntäisivät siitä materiaalia suomenkieliseen versioon (viimeksimainitun saattaisin tehdä itsekin jos jaksan). Ajattelin pistää en:Template:Expand language-tyylisen mallineen tähän suomalaiseen versioon, mutta semmoista suomenkielisessä Wikipediassa ei näytä olevan.LaukkuTheGreit (keskustelu) 12. joulukuuta 2018 kello 17.50 (EET)
replies: text: Olisi varmaan vähän takaperoista, jos suurelta osin suomenkielisten kirjalähteiden pohjalta englanniksi kirjoitettua tekstiä ryhtyisi joku kääntämään takaisin suomeksi lähteitä tuntematta. Parempi kirjoittaa omin sanoin uusi suomenkielinen teksti samoista lähteistä. Sinällään hienoa, että olet englanninkielistä artikkelia noin paljon kehittänyt. Harmi että Käyttäjä:Tanár on ilmeisesti lähtenyt pysyvästi Wikipediasta, sillä hän oli erikoistunut Mika Waltari -aihepiiriin ja olisi varmaan voinut antaa paljon palautetta. --Risukarhi (keskustelu) 12. joulukuuta 2018 kello 18.42 (EET)

text: Hieno artikkeli, luin sen kokonaan, olen aina pitänyt pitkistä artikkeleista ;). Olet ilmeisesti käyttänyt paljon aikaa taustojen tutkimiseen. Kävin katsomassa ranskankielistä versiota, mutta ei se ollut kovinkaan pitkä vaikka arvelin että olisi ollut kun Waltari on siellä suosittu. Ei suomenkielinenkään ole kovin laaja, olisi hienoa jos jaksaisit täydentää suomenkielistä artikkelia samaan tyyliin :). --Linkkerpar™ 12. joulukuuta 2018 kello 20.39 (EET)
thread_title:  Artikkelin englanninkielisestä versiosta